Source: http://inroman.ro/2017/10/09/handbal-toskovic-si-tymoshenkova-aduc-victoria-csm-roma-deplasare-30818/
Timestamp: 2017-12-17 10:03:57+00:00

Document:
Handbal: Toskovic și Tymoshenkova aduc victoria CSM Roman în deplasare - înRoman.ro
By Gabriel Baciu	 On 9 Oct 2017
CSM Roman a câștigat în deplasare în fața AHCM Slobozia cu 26 – 23 într-un meci în care Jasna Toskovic a marcat 12 goluri iar Tymoshenkova a fost în mare formă.
Acesta a fost și primul meci în care pe banca tehnică a AHCM Slobozia a stat fostul antrenor al CSM Roman Gheorghe Covaciu, care declara înainte de meci că și-ar dori din tot sufletul o victorie împotriva romașcancelor. Prima treime de meci a fost dominată de Slobozia, în minutul 20 scorul fiind de 8 – 4 pentru gazde, numai că la finalul primei reprize CSM s-a dezlănțuit marcând opt goluri în zece minute, în timp ce Slobozia a marcat doar două.
Repriza a doua a fost dominată de Jasna Toskovic, ce a avut o eficiență incredibilă, în timp ce apărarea romașcancelor a fost aproape fără cusur iar Tymoshenkova a scos din orice poziție. Finalul de meci a aruncat sala în picioare, la scorul de 23 – 25 CSM ratează un atac și contraatacul periculos este stopat de fluierul arbitrilor care întorc faza şi dictează aruncare de la 7 metri pentru CSM, aruncare transformată de aceeași Toskovic. La finalul meciului observatorul Vasile Pavel, preşedinte al Comisiei Centrale a Arbitrilor, este luat cu asalt de primarul municipiului Slobozia şi de şeful AHCM Slobozia, care îi reproşează arbitrajul tandemului Ionuț Barbu – Adrian Manafu.
Jasna Toskovic (12 goluri)
Ana Maria Simion (4)
Lăcrămioara Cîlici (2)
Oana Shiitic
CSM București – Rapid București 31-18
HC Zalău – Corona Brașov 16-20
CSM Slatina – CSM Bistrița 27-28
Danubius Galați – Măgura Cisnădie 21-20
U Cluj – SCM Craiova 19-28.
CSM Roman se află pe locul patru în clasament, cu trei victorii și o înfrângere, în urma CSM București, Corona Brașov și SCM Craiova, toate cu câte patru victorii. Următorul meci din Liga Națională va fi acasă, miercuri, 18 octombrie, împotriva Dunărea Brăila. Însă până atunci, romașcancele vor juca în deplasare în prima manșă din turul al doilea preliminar al Cupei EHF, sâmbătă, 14 octombrie, împotriva DKKA Dunaujvaros KA.
CSM RomanhandbalAHCM Slobozia

References: CSM 

CSM 
 CSM 
 CSM 
 CSM 

CSM 

CSM 
 CSM 

CSM 
 CSM 

CSM